Epilaos

Epilaos (Epilaos) je v gréckej mytológii syn pylského kráľa Nélea a jeho manželky Chlóridy.Apollodoros, Kronika, 1,9,9.

Zo vzťahu kráľa Nélea a jeho manželky Chlóridy sa narodilo trinásť detí, dcéra Péro a synovia, Epilaos,  Tauros, Asterios, Pylaón, Déimachos, Alastor, Eurybios, Frasios, Eurymenes, Euagoras, Periklymenos a Nestor.

Pretože Néleos bol spojenec élidskeho kráľa Augeia a nechcel očistiť hrdinu Hérakla z vraždy Ifita, Hérakles Pylos napadol a Epilaos, ako aj jeho bratia a otec v boji s Héraklom padli.Hyginus, Fabulae 31. Ich rod však nevyhynul, lebo Epilaov najmladší brat Nestor sa pre svoju mladosť boja nezúčastnil a v Pyle potom prevzal kráľovské žezlo. Po rokoch sa Nestor ako najstarší achájsky vodca preslávil v trójskej vojne.

 Referencie a bibliografia 

Kategória:Postavy gréckej mytológie